În anul de studii 2024-2025, elevii ar putea beneficia de vacanțe mai lungi
Ministerul Educației și Cercetării (MEC) a propus spre consultări publice Planul-cadru privind organizarea procesului educațional în anul de studii 2024-2025. În document este prevăzută prelungirea vacanțelor de toamnă și primăvară, dar și alte modificări aferente calendarului academic.
Potrivit proiectului consultat, vacanța de toamnă (28 octombrie-3 noiembrie 2024) și cea de primăvara (3–9 martie 2025) ar urma să dureze șapte zile și nu 2-3 zile, precum este în Planul-cadrul actual.
"Majorarea numărului zilelor de vacanță va permite părinților să-și planifice din timp concediile și să petreacă mai mult timp cu copiii lor", explică MEC.
De asemenea, cadrele didactice ar putea beneficia de zile de recuperare pentru zilele nelucrătoare în care au activat.
Calendarul anului de studii indică organizarea tezelor semestriale pentru clasele din ciclul liceal; desfășurarea activităților transdisciplinare pentru clasele I-IV; organizarea activităților extrașcolare; selectarea planurilor individual de învățământ de către școlile cu program mixt de studii etc.
Proiectul poate fi consultat aici.